китайските производители износители не прибягват до практики за заобикаляне или неутрализиране на мерките, не са увеличили значително износа си и пазарните си дялове на пазара на Съюза, нито са понижили експортните си цени за Съюза.
 (91)
 Въпреки че практиките за заобикаляне и неутрализиране на мерки са валидни индикатори за това дали някои производители износители биха могли да имат интерес към даден пазар въпреки действащите мерки, сами по себе си те не са абсолютно необходими за установяването на привлекателността на този пазар за вноса от трети държави. Другите твърдения на тези страни не бяха потвърдени от констатациите на настоящото разследване, съгласно които, както е обяснено в съображения 109 и 114 по-долу, бе установено увеличение на пазарния дял на китайските производители износители и намаляване на експортните им цени за Съюза през разглеждания период. Поради това този аргумент беше отхвърлен.
 (92)
 Няколко заинтересовани страни заявиха, че на другите пазари вносът на волфрамов карбид не се облага с антидъмпингови мита, поради което ако срокът на действие на мерките изтече, няма вероятност част от този свободен капацитет да се използва за увеличаване на износа за Съюза.
 (93)
 На първо място, китайските производители износители вече имат възможността да осъществяват безмитен износ за тези други трети държави. Второ, както е посочено в съображение 107 по-долу, през РПП потреблението на пазара на Съюза се е увеличило с 15 %. Трето, както е обяснено в съображения 111 — 112 по-долу, по-голямата част от вноса от КНР се осъществява в РАУ (безмитно) и той е нараснал с 477 % през разглеждания период. Поради това ако антидъмпинговите мита бъдат отменени, китайският износ за ЕС вероятно ще се увеличи. Този аргумент бе отхвърлен.
 3.2.4. Изменение на потреблението в Китай и на другите му основни експортни пазари
 (94)
 Що се отнася до вероятното изменение на потреблението на вътрешния пазар в Китай, разследването не разкри признаци за очаквано значително нарастване на търсенето на вътрешния пазар в Китай в близко бъдеще. Вследствие на нарастването на китайския износ на волфрамов карбид за Съюза (406 %) и други трети държави (10 %) (както е обяснено в съображения 83 и 84 по-горе) Комисията стигна до заключението, че търсенето на вътрешния пазар в Китай не би могло да усвои наличния свободен капацитет.
 (95)
 Що се отнася до вероятното изменение на потреблението на други основни експортни пазари на Китай (Япония, Република Корея и САЩ), в хода на разследването не бяха разкрити елементи, сочещи значително увеличаване на вътрешното търсене на тези пазари. През разглеждания период обемът на китайския износ към тези държави нараства с 8 %, но обемът на китайския износ за САЩ намалява с 35 % през същия период. Като се вземе предвид фактът, че Китай е основният производител на волфрам в света (както е обяснено в съображение 192 по-долу), и дори да не са известни данни за вътрешното производство и вноса от тези държави, Комисията стигна до заключението, че тези пазари не могат да усвоят значителен обем от наличния свободен капацитет в КНР.
 3.2.5. Заключение
 (96)
 В заключение, дъмпинговият марж, установен за РПП, значителният свободен капацитет в Китай и